**Polina Vladislavovna Agafonova** (*ruscha: Полина Владиславовна Агафонова;* 1996-yil 2-aprel, Severodvinsk) — yakkalik konkida uchish musobaqalarida qatnashgan rossiyalik figurali uchuvchi. Xalqaro Nitsa kubogi gʻolibi (2011) va Rossiya kubogining kumush medali sohibi (2013). Oʻsmirlar darajasida Rossiya chempioni (2010), Jahon chempionatining bronza medali sovrindori (2010), shuningdek , Yevropa Olimpiya festivalida (2011) gʻolib chiqqan. Polina Vladislavovna Agafonova Rossiya sport ustasi.

2015-yilda oʻzining raqobatbardosh faoliyatini yakunlaganidan soʻng, figurali uchish boʻyicha murabbiy va hakam sifatida ishlay boshlagan.

Faoliyati
---------

Polina Vladislavovna Agafonova 1996-yil 2-aprelda sportchilar oilasida tugʻilgan. Bolaligida tez-tez kasal boʻlgan va unga bronxial astma tashxisi qoʻyilgan. Shu sababli, Polina ota-onasi bilan Uzoq Shimolda joylashgan ona shahri Severodvinskdan Sankt-Peterburgga koʻchib oʻtgan.

Polina 2002-yilgi Olimpiada oʻyinlarini tomosha qilgandan keyin figurali uchishga qiziqa boshlagan. Olimpiya musobaqalari tugagach, Polina onasidan uni ommaviy konkida uchish uchun muz saroyiga olib borishini soʻragan va uni sport maktabiga kirishga koʻndirgan. Polina yetti-sakkiz yoshida ota-onasi uni suzish yoki yengil atletikaga yuborishni xohlashgan, lekin kichkina Polina figurali uchishni tanlagan. Polinaning birinchi murabbiyi Tatyana Kositsyna edi. 2009-yilda Agafonova oʻsmirlar oʻrtasidagi Rossiya chempionatida qatnashdi va u yerda yigirmata ishtirokchi orasida yettinchi oʻrinni egalladi.

2009 — 2010-yilgi mavsumda Polinaning musobaqalardagi natijalari yaxshilandi. U Polsha va Germaniyada oʻtkazilgan oʻsmirlar oʻrtasidagi Gran-prining ikki bosqichiga yoʻllanma oldi. Ulardan birinchisini oltinchi oʻrinda yakunladi va shu bilan oʻzini final turniriga kirish imkoniyatidan mahrum qildi. Polina Germaniya bosqichidan bronza medali bilan qaytdi. 2010-yil fevral oyida u oʻsmirlar oʻrtasidagi jahon chempionatiga saralash musobaqasi boʻlgan oʻsmirlar oʻrtasidagi mamlakat chempionatining gʻolibi boʻldi. Gaagadagi o‘smirlar o‘rtasidagi jahon chempionatida Polina uchta rossiyalik qiz o‘rtasida eng yaxshi natija ko‘rsatib, bronza medalini qo‘lga kiritdi. Mavsum oraligʻida u Olimpiya chempioni Aleksey Urmanov guruhida mashgʻulotlar oʻtadi.

Polina 2010 — 2011-yilda Yevropa yoshlar olimpiadasi festivalida gʻolib chiqishga muvaffaq boʻldi. Shundan soʻng, figurali uchish federatsiyasi vitse-prezidenti Aleksandr Lakernik Agafonovani Rossiyaning Olimpiya umidlaridan biri deb atadi.

Dasturlar
---------

| Mavsum | Qisqa dastur | Erkin dastur |
| --- | --- | --- |
| 2011-2012 | * „Malagenya" Lecuona Ernesto
 | * „Matritsa" filmidan musiqa Rob Dugan ijrosida
 |
| 2010-2011 | * „Korobushka" raqsi
 | * „Grafinya" Maritsa Imre Kalman
 |
| 2009-2010  | * „Korobushka" raqsi
 | * „Romeo va Julietta" Pyotr Ilich Chaykovskiy
 |

Natijalar
---------

 2010-yilgi oʻsmirlar oʻrtasidagi jahon chempionati gʻoliblari  
*(chapdan oʻngga)*:  
Agnes Zavadski — kumush medal sovrindori (15 yosh),  
Kanako Murakami — gʻolib (15 yosh),  
Polina Agafonova — bronza medali sovrindori (13 yosh)

| Musobaqa  | 08/09 | 09/10 | 10/11 | 11/12 | 12/13 | 13/14 |
| --- | --- | --- | --- | --- | --- | --- |
| Xalqaro |
| Nice Kubogi |  |  |  | 1 | 6 | 4 |
| NRW Trophy |  |  |  |  |  | 2 |
| Triglav Trophy |  |  |  |  | 3 |  |
| Xalqaro oʻsmirlar oʻrtasida |
| Oʻsmirlar oʻrtasidagi jahon chempionati |  | 3 |  |  |  |  |
| Yoshlar oʻrtasidagi Gran-pri bosqichi: Avstriya |  |  | 7 | 3 |  |  |
| Yoshlar oʻrtasidagi Gran-pri bosqichi: Germaniya |  | 3 | 4 |  |  |  |
| O‘smirlar o‘rtasidagi Gran-pri bosqichi: Latviya |  |  |  | 3 |  |  |
| O‘smirlar o‘rtasidagi Gran-pri bosqichi: Polsha |  | 6 |  |  |  |  |
| Evropa Olimpiya festivali |  |  | 1 |  |  |  |
| Milliy |
| Rossiya chempionati |  | 10 | 9 | 14 |  | 16 |
| Oʻsmirlar oʻrtasida Rossiya chempionati | 7 | 1 | 7 | 4 |  |  |
| Rossiya kubogi finali |  |  |  |  | 1 |  |

Manbalar
--------

1. 1 2  *Владислав Лукьянов.* „Агафонова: победа в Ницце вселила уверенность" (ru). *Чемпионат*. 21-sentabr 2020-yilda asl nusxadan arxivlandi. Qaraldi: 21-sentabr 2020-yil.
2. 1 2 3  „Полина Агафонова" (ru). *FSkate.ru*. 14-may 2019-yilda asl nusxadan arxivlandi. Qaraldi: 21-sentabr 2020-yil.
3. ↑  *Андрей Симоненко.* „Александр Лакерник: в фигурном катании сейчас не время для скандалов" (ru). *РИА Новости*. 21-sentabr 2020-yilda asl nusxadan arxivlandi. Qaraldi: 21-sentabr 2020-yil.
4. ↑  „Polina Agafonova - 2011/2012" (en). *ИСУ*. 2-dekabr 2011-yilda asl nusxadan arxivlandi. Qaraldi: 21-sentabr 2020-yil.
5. ↑  „Polina Agafonova - 2010/2011" (en). *ИСУ*. 11-sentabr 2011-yilda asl nusxadan arxivlandi. Qaraldi: 21-sentabr 2020-yil.
6. ↑  „Polina Agafonova - 2009/2010" (en). *ИСУ*. 27-may 2010-yilda asl nusxadan arxivlandi. Qaraldi: 21-sentabr 2020-yil.
7. ↑  „Polina Agafonova - Competition Results" (en). *ИСУ*. 5-iyul 2019-yilda asl nusxadan arxivlandi. Qaraldi: 21-sentabr 2020-yil.